अनिश्चितकालीन धरने पर बैठे ठेकाकर्मी
मांगें पूरी नहीं होने तक धरना जारी रखने का ऐलान
केसीसीप्रोजेक्ट के बेरोजगार हुए ठेकाकर्मी गुरुवार को केसीसी प्रशासन भवन के सामने अनिश्चितकालीन धरने पर बैठ गए।
केसीसी प्रोजेक्ट के अधीन कार्य करने वाली ठेका कंपनियों का कार्यकाल खत्म हो जाने के बाद निजी कंपनियों द्वारा पूरा हिसाब दिलाने की मांग को लेकर गोठड़ा सरपंच प्रतिनिधि बबलू अवाना के नेतृत्व में ठेकाकर्मियों के विरोध प्रदर्शन को देखते हुए केसीसी प्रशासन ने पुलिस जाब्ता तैनात कर दिया।
अवाना ने कहा कि निजी कंपनी का कार्यकाल खत्म हो जाने के बाद बेरोजगार हुए ठेकाकर्मियों को उनका हिसाब दिलाने की जिम्मेदारी केसीसी मैनेजमेंट की है।
निजी कंपनी केसीसी के अधीन कार्य कर रही थी। जब तक मजदूरों का हक उन्हें नहीं मिल जाता तब तक मैनेजमेंट को कंपनी का हिसाब रोकना चाहिए। बेरोजगार हुए सैकड़ों ठेकाकर्मियों को दूसरी कंपनी में रोजगार मिलना चाहिए अगर एेसा नहीं हुआ तो आंदोलन तेज किया जाएगा।
रामचंद्र यादव ने बताया कि केसीसी प्रोजेक्ट के अधीन कार्य करने वाली ठेका कंपनी टीसीएल/एमएमपीएल से हिसाब करने के लिए केसीसी महाप्रबंधंक आरके शाह को 28 फरवरी को ज्ञापन दिया था। इसमें बताया था कि टीसीएल/एमएमपीएल कंपनी के ठेकाकर्मियों को फिलहाल लागू की गई दर के हिसाब से रिट्रेचमेंट का भुगतान नहीं किया गया। साथ ही बकाया ईएल, ग्रेच्युटी का हिसाब फरवरी 2017 के वेतन के अनुसार दिलाने प्रोजेक्ट में कार्य करने आने वाली नई कंपनी में ठेकाकर्मियों को गांरटी से रोजगार दिलवाने की मांग भी थी। इसके लिए मैनेजमेंट को एक दिन का समय दिया था, लेकिन केसीसी प्रशासन की तरफ से कोई आश्वासन नहीं मिला। ठेकाकर्मियों को उनका हक रोजगार नहीं मिला तो धरना जारी रहेगा। गौरतलब है कि 25 फरवरी को टीसीएल, एमएमपीएल कंपनी का कार्यकाल पूरा हो जाने के चलते करीब 591 ठेकाकर्मी बेरोजगार हो गए थे। करीब चार सौ ठेकाकर्मी जनवरी में ही ठाले हो गए थे। सुरेंद्र, लोकराम, देशराज, राजेश सैनी, निरंजनलाल, महेश कुमार, जुगलकिशोर, बाबूलाल, सीताराम, विनोद, विक्रम, मूलाराम, महेश सैनी, संजयसिंह, सुरेश कुमार, निशान सहित सैकड़ों ठेकाकर्मी धरने में शामिल थे।
^केसीसी मैनेजमेंट, टीसीएल, एमएमपीएल कंपनी से ठेकाकर्मियों का बकाया हिसाब बेरोजगार हुए ठेकाकर्मियों को रोजगार नहीं मिलेगा तब तक धरना जारी रहेगा। -रविंद्रफौजी, ठेकाकर्मी
खेतड़ी नगर. केसीसी प्रशासन भवन के सामने अनिश्चित कालीन धरने पर बैठे ठेकाकर्मी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva